**โรงไฟฟ้าศิลปะ** หรือ **พิพิธภัณฑ์ศิลปะร่วมสมัยเซี่ยงไฮ้** (จีน: 上海当代艺术博物馆; อังกฤษ: Power Station of Art) เป็นพิพิธภัณฑ์ศิลปะร่วมสมัยในเซี่ยงไฮ้ ตั้งอยู่ในโรงไฟฟ้าเก่า เป็นพิพิธภัณฑ์ศิลปะร่วมสมัยที่ดำเนินการโดยรัฐแห่งแรกของจีน ค่าใช้จ่ายในการแปลงอาคาร 64 ล้านดอลลาร์ซึ่งออกโดยรัฐบาลเทศบาลนครเซี่ยงไฮ้ พิพิธภัณฑ์ตั้งอยู่บนพื้นที่จัดงานเอ็กซ์โป 2010 และตั้งอยู่ริมฝั่งตะวันตกของแม่น้ำหวงผู่ (ผู่ซี) เปิดในปี 2555 โดยมีนิทรรศการศิลปะร่วมสมัยจากศูนย์ศิลปะและวัฒนธรรมปงปีดู (Centre Pompidou) ซึ่งเป็นพิพิธภัณฑ์ศิลปะร่วมสมัยที่รู้จักกันดีที่สุดของปารีส ในชื่อนิทรรศการ Electric Fields, Surrealism and Beyond[] ผู้กำกับศิลป์คือ Li Xu[] รองผู้กำกับคือ Gong Yan ผู้เคยเป็นบรรณาธิการของนิตยสารโลกศิลปะ (Art World) ฉบับภาษาจีน

ประวัติ
-------

ในปี พ.ศ. 2440 รัฐบาลชิงได้ก่อตั้งโรงงานไฟฟ้า Nanshi Electric Light ที่ท่าเรือ Shiliupu Old Taiping Wharf ในปี พ.ศ. 2498 ได้มีการตั้งชื่อโรงไฟฟ้า Nanshi ในปี 2550 โรงไฟฟ้า Nanshi ทั้ง 3 แห่งหยุดดำเนินการ จากนั้นโครงการฟื้นฟูก็เริ่มขึ้น โดยเมื่อวันที่ 17 ธันวาคม พ.ศ. 2552 โครงการบูรณะใหม่ได้เสร็จสิ้นลง ความสูงเดิมของอาคารยังคงไม่เปลี่ยนแปลง โครงสร้างสี่ชั้นเดิมถูกดัดแปลงเป็นโครงสร้างแปดชั้น และถูกใช้เป็นอาคารศาลาจัดแสดงในชื่อ ศาลาเมืองแห่งอนาคต (Urban Future Pavilion) ในช่วงงานเซี่ยงไฮ้เวิลด์เอ็กซ์โป 2010

หลังงานเอ็กซ์โป 2010 ศาลาเมืองแห่งอนาคต ยังคงถูกเก็บรักษาไว้เป็นหนึ่งในห้าศาลาหลัก (ที่ไม่ถูกทุบทิ้ง) เมื่อวันที่ 23 สิงหาคม พ.ศ. 2554 คณะกรรมการเทศบาลนครเซี่ยงไฮ้แห่งพรรคคอมมิวนิสต์แห่งประเทศจีนและรัฐบาลเทศบาลนครเซี่ยงไฮ้ได้ตัดสินใจเปลี่ยนศาลาเมืองแห่งอนาคต ให้เป็นพิพิธภัณฑ์ศิลปะร่วมสมัยเซี่ยงไฮ้

เมื่อวันที่ 1 ตุลาคม 2555 พิพิธภัณฑ์ศิลปะร่วมสมัยเซี่ยงไฮ้ และพิพิธภัณฑ์ศิลปะจีน (วังศิลปะจีน) ซึ่งดัดแปลงจากอาคารศาลาจีนจากงานเอ็กซ์โป ได้เปิดขึ้นพร้อมกัน ในเวลาเดียวกันกับการเปิดการแสดงเซี่ยงไฮ้เบียนนาเล่ครั้งที่ 9 (Regeneration—The 9th Shanghai Biennale 2012) ที่ใช้สถานที่แสดงร่วมกันทั้งสองแห่ง

ตั้งแต่ปี 2555 สถานที่จัดงานเซี่ยงไฮ้เบียนนาเล่ (Shanghai Biennale) ได้ย้ายจากพิพิธภัณฑ์ศิลปะเซี่ยงไฮ้เดิมไปเป็นพิพิธภัณฑ์ศิลปะร่วมสมัยเซี่ยงไฮ้

อ้างอิง
-------

1. ↑  Qin, Amy (29 December 2014). "Contemporary Art Sizzles in Shanghai". *New York Times*. สืบค้นเมื่อ 30 September 2019.
2. ↑  Megan Willett (8 November 2012). "Shanghai Is Finally Becoming A Serious City For Art". *businessinsider.com*. สืบค้นเมื่อ 27 November 2012.`{{cite web}}`: CS1 maint: url-status (ลิงก์)
3. ↑  "Power Station of Art, The New Huangpu River Both Banks". คลังข้อมูลเก่าเก็บจากแหล่งเดิมเมื่อ April 13, 2014. สืบค้นเมื่อ 16 April 2014.
4. ↑  "Power Station of Art - 200 Huayuangang Lu - Galleries". Time Out Shanghai. 2012-09-27. คลังข้อมูลเก่าเก็บจากแหล่งเดิมเมื่อ 2014-09-03. สืบค้นเมื่อ 2017-01-07.
5. ↑  "Shanghai's Tricky Museum Transformation". ARTnews. สืบค้นเมื่อ 2017-01-07.
6. ↑  "Shanghai's Tricky Museum Transformation". ARTnews. สืบค้นเมื่อ 2017-01-07.
7. 1 2 3  "前世今生". 上海当代艺术博物馆官方网站. เก็บจากแหล่งเดิมเมื่อ 2019-05-12. สืบค้นเมื่อ 2013-09-18.
8. 1 2 3  "从电灯厂到高雅艺术殿堂——南市发电厂的百年变迁". 东方网. 2013-06-20. เก็บจากแหล่งเดิมเมื่อ 2019-01-24. สืบค้นเมื่อ 2013-09-19.
9. ↑  "城市最佳实践区南市发电厂改建工程正式竣工". 2010年上海世博会官方网站. คลังข้อมูลเก่าเก็บจากแหล่งเดิมเมื่อ 2009-12-20. สืบค้นเมื่อ 2013-09-19.
10. ↑  "Popular Pavilions of Expo Shanghai". *www.travelchinaguide.com*.
11. ↑  "中华艺术宫、上海当代艺术博物馆开馆". 东方网. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2021-06-24.
12. ↑  "展览档案：重新发电——2012第九届上海双年展". 上海当代艺术博物馆官方网站. เก็บจากแหล่งเดิมเมื่อ 2020-08-12. สืบค้นเมื่อ 2013-09-18.
13. ↑  "使命和目标". 上海双年展官方网站. เก็บจากแหล่งเดิมเมื่อ 2013-08-18. สืบค้นเมื่อ 2013-09-18.